section_heading: Grad
paragraph_text: Springfield je 1796. godine osnovala skupina predvođena Jebediahom Springfieldom (poznatim i kao Hans Sprungfeld), koja je, nakon krivog tumačenja odlomka iz Biblije, napustila Maryland pokušavajući pronaći "Novu Sodomu". Nakon što je Jebediah Springfield odbio osnovati grad u kojem muškarci slobodno mogu oženiti svoje rođakinje, pola se skupine odvojilo kako bi napravilo baš to. Svoj su grad nazvali Shelbyville, po sudrugu Shelbyvilleu Manhattanu te od tada postoji rivalstvo između ta dva grada. Springfield je svoju vrhunac dosegnuo sredinom 20. stoljeća, kada je u njemu otvorena prva tvornica amfibijskih automobila na svijetu; također je rečeno da je polovica stanovništva SAD-a nosilo springfieldske kaljače, a ulice Springfielda bile su doslovno popločene zlatom.